《问天》
明代·董纪

颜渊短于命，盗蹠终以寿。贞廉迫齑盐，淫富酒肉臭。

奸凶恶不报，良善吉罔佑。兰蕙花易衰，萧艾根易茂。

虽云物有数，天意实大缪。赋予亦既偏，视听复贸贸。

是非竟何在，斯理孰可究。问天天不言，纳纳自昏昼。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》